На основу Закључка стечајног судије Привредног суда у Панчеву Ст.бр.504/2010 од 10.01.2011.године, у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010.*) и на основу обавештења Одбору поверилаца и разлучним повериоцима од 29.03.2016. године, стечајни управник стечајног дужника

**''ДОБРИЦА''ДОО- у стечају из Добрице, улица Жарка Зрењанина, бр.47**

**ОГЛАШАВА**

**продају имовине јавним прикупљањем понуда**

Предмет продаје је непокретна имовина коју чини пет целина и то:

**Прва целина** : Објекат –зграда пољопривреде укупне површине 510м2 уписана на парцели 1390 Л.Н.1851 К.О Добрица на земљишту у грађевинском подручју. Сасатавни део целине су суседне две парцеле што чини 26а 55м2 укупне површине земљишта.Укупно процењена вредност износи 7.258.879,70 динара.

**Депозит за прву целину износи 1.451.775,94 динара**.

**Друга целина**: Парцела 1476/3 Л.Н 1851 К.О Добрица укупне површине 5ха 27а 39м2 на којој се налазе објекти у укупној површини од 5166м2 разне намене за пољопривреду са комплетном инфраструктуром.Укупно процењена вредност износи 25.942.196,17 динара**.**

**Депозит за другу целину износи 5.188.439,23 динара.**

**Трећа целина:** Обрадиво земљиште у Л.Н 1851 К.О Добрица у више парцела укупне површине 5ха 3а 71м2 са процењеном вредношћу у износу од 5.728.305,00 динара.

**Депозит за трећу целину износи 1.145.661,00 динара**

**Четврта целина**: Објекат саграђен на парцели 984/2 у површини од 160м2 са припадајућим земљиштем у грађевинском подручју на парцели бр.984/1 са процењеном вредношћу у износу од 580.505,94 динара.

**Депозит за четврту целину износи 116.101,18 динара**

**Пета целина:** Вага за откуп са припадајућим објектом од 22м2 на К.П 5995/2 уписано у Л.Н бр.8 К.О Добрица као ванкњижно власништво у вредности од 475.200,00 динара.

Све појединости за сваку целину су исказане у продајној документацији.

**Депозит за пету целину износи 95.040,00 динара**.

Процењенa вредност ниje минимално прихватљивa вредност, нити je на ма који други начин обавезујућa или опредељујућa за понуђача приликом одређивања висине понуде.

**Крајњи рок** за достављање понуда је **16.05.2016**.године до 11:45 часова, у просторијама Канцеларија ст.управника Милорада Ћука ,ул.Браће Јовановића бр.35/6.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **5.000,00 динара за сваку целину** (профактура се може преузети сваког радног дана у периоду од 9 до 15 часова у просторијама стечајног управника на адреси Браће Јовановића 35/6, Панчево);
2. уплате **депозит** у износу од **20% од процењене вредности целине** , на текући рачун стечајног дужника **„Добрица“ ДОО-у стечају број 160-345042-37**  **код банке Интеса АД Београд**, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је **10.05.2016.г**). У случају да се као депозит положи првокласна банкарска гаранција, оригинал исте се ради провере заједно са Обрасцем пријаве доставља стечајном управнику се копија банкарске гаранције или оверенa копија уплате депозита до **10.05.2016. године** . У случају да је учесник који предаје пријаву правно лице, поверенику се доставља и извод из регистрације и ОП образац. Уколико на јавном отварању писмених понуда победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција;
3. потпишу Изјаву о губитку права на враћање депозита. Изјава чини саставни део продајне документације.

**Детаљне услове продаје** сва заинтересована лица могу преузети на адреси канцеларије стечајног управника ,ул.Браће Јовановића 35/6 сваког радног дана од 09 до 15 часова.

Прихватају се искључиво запечаћене понуде са назнаком ''Понуда'' на коверти и назнаком да се понуда односи на продају имовине «Добрица»ДОО у стечају из Добрице,ул.Жарка Зрењанина 47.

**Запечаћена коверта са понудом треба да садржи:**

- пријаву за учешће на јавном прикупљању понуда потписану лично или од стране овлашћеног лица и доказ да је у питању овлашћено лице;

- безусловну понуду, уз навођење јасно одређеног износа на који понуда гласи;

- доказ о уплати депозита или копију гаранције;

- потписану изјаву о губитку права на повраћај депозита.

- фотокопију пуномоћја овереног пред судом за заступање на јавном отварању писмених понуда, ако отварању присуствује овлашћени представник.

Непотпуне и неуредне понуде и понуде које садрже услов неће се узимати у разматрање.

Јавно отварање понуда одржаће се дана **16.05.2016. године у 12:00 часова** (15 минута по истеку времена за предају понуда) на адреси:**Панчево, ул.Браће Јовановића 35/6** у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред судом) за заступање на јавном отварању писмених понуда.

Позивају се чланови Одбора поверилаца да присуствују отварању понуда.

Стечајни управник отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту
4. одржава ред на јавном отварању понуда,
5. потписује записник.

У складу са Националним стандардом број 5, стечајни управник је дужан да ако највиша достављена понуда износи мање од 50% процењене вредности, пре прихватања такве понуде затражи сагласност Одбора поверилаца.

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеним Националним стандардом бр. 5. Купопродајни уговор се потписује у **року од 3 радна дана** од дана проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року **од 30 дана** од дана потписивања Уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће без одлагања вратити положени депозит/банкарску гаранцију сваком понуђачу чија понуда буде одбијена у року од 3 дана од проглашења најуспешнијег понуђача .Имовина се купује у виђеном стању и може се разгледати након откупа продајне документације, а најкасније 7 дана пре заказане продаје, сваким радним даном од 9 до 15 часова.

Порези падају на терет Купца.

**Особа за контакт - овлашћено лице: стечајни управник Милорад Ћук, контакт телефон: 066/408-435.**